**Avengers: Endgame** je americký film založený na tíme superhrdinov Marvel Comics Avengers, produkovaný Marvel Studios a distribuovaný prostredníctvom Walt Disney Studios Motion Pictures. Jedná sa o pokračovanie filmu Avengers: Nekonečná vojna (2018) a záver doterajších 21 Marvel Cinematic Universe (*MCU*) filmov. Film je režírovaný Anthonym a Joeom Russoovými, scenár napísali Christopher Markus a Stephen McFeely a hrajú tu herci Robert Downey Jr. Chris Evans, Josh Brolin, Mark Ruffalo, Tom Hiddleston, Chris Hemsworth, Jeremy Renner, Chris Pratt, Elizabeth Olsen, Benedict Cumberbatch, Samuel L. Jackson a ďalší. 

Z rozpočtom 356 miliónov USD a zárobkom 2,798 miliárd USD sa jedná o druhý najzárobkovejší film histórie po filme Avatar z roku 2009.

Film bol oznámený v októbri 2014 ako Avengers: Infinity War - Časť 2. V júli 2016 Marvel zmenil názov filmu s odôvodnením, že sa jedná o dva veľmi rozdielne filmy a príbehy. Názov filmu nebol verejne oznámený až do vydania traileru 7. decembra 2018.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Tri týždne potom, čo Thanos s použitím Kameňov nekonečna vyhladil polovicu života vo vesmíre, Carol Danversová (Captain Marvel) zachráni Nebulu a Tonyho Starka (Iron Man) blúdiacich hlbokým vesmírom. Vráti sa späť na Zem a pripájajú sa k zostávajúcim Avengerom - Nataši Romanovovej (Black Widow), Bruceovi Bannerovi (Hulk), Stevovi Rogersovi (Captain America), Rocketovi, Thorovi a Jamesovi Rhodesovi (War Machine). Priletia k neobývanej planéte, kde žije osamelý Thanos a živí sa ako prostý farmár. Thanos im po ich útoku odhalí, že zničil Kamene nekonečna ich vlastnou silou, aby sa tak vyhubenie polovice vesmíru stalo nezvratným. Thor následne Thanosovi v hneve odsekne hlavu.

O päť rokov neskôr, Danversová odlieta do hlbokého vesmíru, Scott Lang unikne z kvantovej ríše tunelom v jeho opustenej dodávke a stretne sa nielen so svojou dcérou Cassie, ale aj Romanovovou a Rogersom. Langovi miesto piatich rokov uplynulo iba päť hodín, a navrhuje, aby časovú nestálosť v kvantovej ríši využili čoby stroj času a zabránili Thanosovmu osudnému lusknutiu. Požiadajú preto Tonyho Starka o pomoc, ale ten odmieta, pretože má s Pepper Pottsovou malú dcéru a obáva sa zmien časovej osi - hrátky s časom sú nebezpečná vec. Z toho dôvodu sa trojica obráti na Bannera (ktorý sa naučil ovládať Hulkovu stránku a zároveň zostať úplne inteligentný) a ten súhlasí, že im pomôže vyvinúť stroj času. Stark nakoniec zmení názor a pomôže Bannerovi dokončiť projekt.

S novou nádejou cestuje Romanovová do Japonska, kde sa Clint Barton (Hawkeye) stal vydedencom-zabijakom v dôsledku dezintegrácie celej jeho rodiny pred piatimi rokmi, a privedie ho späť do Ameriky. Rovnako tak cestujú Banner a Rocket do Nórska, kde preživší z Asgardu založili malú rybársku ves menom Nový Asgard. Tu nájdu Thora, z ktorého sa stal tučný opilec, a presvedčia ho, aby sa vrátil k Avengers.

Znovuzjednotenie Avengers je rozdelené do troch skupín. Banner, Rogers, Lang a Stark cestujú do New Yorku v roku 2012. Banner navštívi newyorskú Svätyňu a presvedčí Prastarú, aby mu dala Kameň času s tým, že jej ho opäť vráti. Rogers prekoná tajných agentov Hydry a jeho vlastné minulé ja a získa tak Lokiho žezlo (s Kameňom mysli), ale pokus Starka a Langa tajne ukradnúť Tesseract (s Kameňom priestoru) zlyháva a Loki s jeho pomocou uniká preč. Rogers a Stark použijú posledné ampulky s Pymovými časticami - s pomocou ktorých cestujú časom - pre cestu do roku 1970. Tu sa dostanú do ústredia SHIELD, ukradnú skôršiu verziu Tesseractu a niekoľko ampuliek s Pymovými časticami od mladého Hanka Pyma, a vrátia sa späť do budúcnosti.

Rocket a Thor cestujú na Asgard do roku 2013, aby získali Aether (s Kameňom reality) z Jane Fosterovej. To sa podarí, Thor sa opäť porozpráva so svojou matkou a získa späť svoje kladivo, s ktorým vie vyvolať elementárne búrky. Medzitým Barton a Romanovová cestujú na Vormir roku 2014 a od strážca Kameňa duše - Red Skull - zisťujú, že je nutné vykonať obeť milovaného. Nakoniec sa obetuje Romanovová, čím Barton získava Kameň duše. Toho istého roku na planéte Morag, Rhodes a Nebula ukradnú Orb (s Kameňom sily) skôr, než ho ukradne Peter Quill (Star-Lord). Rhodes sa vracia do prítomnosti aj s Orbom, ale Nebula tohto časového skoku nie je schopná v dôsledku poruchy implantátov - jej minulé ja sa prepojilo s jej budúce ja. Vďaka tomuto prepojeniu Thanos minulosti zisťuje všetko ohľadom plánov Avengers. Nebula minulosti spacifikuje svoje budúce ja a v prestrojení za ňou cestuje do budúcnosti.

Všetky Kamene nekonečna, zhromaždené v budúcnosti, použije Banner k tomu, aby vrátil všetkých, čo sa pred piatimi rokmi obrátili v prach. To napokon vyjde, ale Nebula minulosti použije stroj času na prepravu Thanosa a jeho bojového krížnika do budúcnosti, kde krížnik rozbombarduje sídlo Avengers. Gamora z minulosti, taktiež cestuje s Thanosom do budúcnosti, prejaví súcit a oslobodí Nebulu z budúcnosti, ktorá následne zastrelí svoje minulé ja. Thanos sa následne teleportuje na povrch, aby s Avengers bojoval osobne. Vysvetlí im, že chce použiť Kamene nekonečna k zničeniu existujúceho vesmíru a vytvorenie nového, lepšieho. Thanos premôže Avengers a zvolá svoju armádu, aby obkľúčili Zem. Stephen Strange však príde s posilami vrátane jeho kolegov čarodejníkov, ostatných Avengers, ktorí sa pred piatimi rokmi zmenili v prach, Strážcov Galaxie aj s Nebulou a armádou Asgardu, Wakandou a plieniteľov. Prepukne veľký boj, ku ktorému sa nakoniec pripojí aj Danversová, ktorá zničí Thanosov krížnik. Stark následne použje Kamene nekonečna k tomu, aby obrátil Thanosa a jeho armádu v prach, ale tento čin ho zabíja.

Krátko po Starkovom pohrebe, Thor menuje Valkýru kráľovnou Nového Asgardu a pridáva sa ku Strážcom Galaxie. Rogers pomocou nového stroja času vracia Kamene nekonečna späť na ich miesta v čase a sám následne zostáva v minulosti s Peggy Carterovou. V súčasnosti, Rogers už ako starec odovzdáva svoj štít Samu Wilsonovi (Falcon), z ktorého sa stáva nový Captain America. Jedna éra sa končí, druhá začína...

 Opis zápletky alebo rozuzlenia príbehu sa tu končí.

Obsadenie
---------

* Robert Downey Jr. ako Tony Stark / Iron Man
* Chris Evans ako  Steve Rogers / Kapitán Amerika
* Mark Ruffalo ako  Bruce Banner / Hulk
* Chris Hemsworth ako Thor
* Scarlett Johansson ako Natasha Romanovová / Black Widow
* Jeremy Renner ako Clint Barton / Hawkeye / Ronin
* Josh Brolin ako Thanos
* Don Cheadle ako James "Rhodey" Rhodes / War Machine
* Paul Rudd ako  Scott Lang / Ant-Man
* Brie Larson ako Captain Marvel
* Bradley Cooper ako Rocket
* Karen Gillan ako Nebula
* Benedict Cumberbatch ako Doctor Strange
* Tom Holland ako Peter Parker / Spider-Man
* Anthony Mackie ako Sam Wilson / Falcon
* Elizabeth Olsen ako Wanda Maximovová / Scarlet Witch
* Sebastian Stan ako Bucky Barnes / Biely Vlk
* Chris Pratt ako Peter Quill / Star-Lord
* Batista ako Drax
* Zoe Saldana ako Gamora
* Pom Klementieff ako Mantis
* Vin Diesel ako Groot
* Chadwick Boseman ako T'Challa / Black Panther
* Letitia Wright ako Shuri
* Danai Gurira ako Okoye
* Winston Duke ako M'Baku
* Angela Bassett ako kráľovna Ramonda
* Tom Hiddleston ako Loki
* Gwyneth Paltrow ako Pepper Potts / Rescue
* Evangeline Lilly ako Hope van Dyne / Wasp
* Michael Douglas ako Hank Pym
* Michelle Pfeiffer ako Janet van Dyne
* Benedict Wong ako Wong
* Tilda Swinton ako Prastará
* Samuel L. Jackson ako Nick Fury
* Cobie Smulders ako Maria Hillová
* William Hurt ako generál Thaddeus „Thunderbolt" Ross
* Jon Favreau ako Harold ,,Happy" Hogan
* Tessa Thompson ako Valkýria
* Taika Waititi ako Korg
* Rene Russo ako Frigga
* Sean Gunn ako Kraglin
* Linda Cardellini ako Laura Barton
* Emma Fuhrmann ako Cassie Lang
* Ross Marquand ako Red Skull / Stonekeeper
* Tom Vaughan-Lawlor ako Ebony Maw
* Michael James Shaw ako Corvus Glaive
* Terry Notary ako Cull Obsidian
* Monique Ganderton ako Proxima Midnight
* Frank Grillo ako Brock Rumlow / Crossbones
* John Slattery ako Howard Stark
* James D'Arcy ako Edwin Jarvis
* Robert Redford ako Alexander Pierce
* Katherine Langford a Lexi Rabe ako Morgan Stark
* Hiroyuki Sanada ako Akihiko
* Marisa Tomeiová ako May Parkerová
* Jacob Batalon ako Ned Leeds
* Ty Simpkins ako Harley Keener
* Hayley Atwell ako Margaret ,,Peggy" Carterová
* Stan Lee ako šofér auta v 70tych rokoch

Hudba
-----

V júni 2016 bolo odhalené, že sa Alan Silvestri, ktorý zložil hudbu pre Avengers, vracia a zloží hudbu tak ako pre Avengers: Nekonečná vojna, tak aj pre film Avengers: Endgame.

Premiéra
--------

Premiéra Avengers: Endgame sa na Slovensku uskutočnila 25. apríla 2019, v Spojených štátoch o deň neskôr, teda 26. apríla 2019.

Referencie
----------

1. ↑  Anthony D'Alessandro. *‘Avengers: Endgame’ To Near Rare Breakeven Point With $1.1B Global Opening* [online]. deadline.com, 2019-04-27, [cit. 2019-04-29]. Dostupné online. (po anglicky)
2. ↑   *Avengers: Endgame (2019) - Box Office Mojo* [online]. boxofficemojo.com, [cit. 2019-05-16]. Dostupné online. (po anglicky)
3. ↑  by Ian Cardona. *www.cbr.com* [online]. cbr.com, 2018-12-07, [cit. 2019-04-29]. Dostupné online. (po anglicky)
4. 1 2 3 4   *Did Sebastian Stan Accidentally Spoil Part Of 'Avengers 4'?* [online]. comicbook.com, [cit. 2019-04-29]. Dostupné online. (po anglicky)
5. ↑   *Tom Hiddleston Gets Into Loki Costume for Possible 'Avengers 4' Flashback Scene* [online]. justjared.com, [cit. 2019-04-29]. Dostupné online. (po anglicky)
6. ↑  Cooper Hood. *screenrant.com* [online]. screenrant.com, 2018-10-23, [cit. 2019-04-29]. Dostupné online. (po anglicky)
7. ↑  by Thomas Bacon. *screenrant.com* [online]. screenrant.com, 2018-10-26, [cit. 2019-04-29]. Dostupné online. (po anglicky)
8. ↑  by Nicole Sobon. *www.cbr.com* [online]. cbr.com, 2018-04-17, [cit. 2019-04-29]. Dostupné online. (po anglicky)
9. ↑   *Avengers Composer Alan Silvestri To Return For Infinity War* [online]. comicbook.com, [cit. 2019-04-29]. Dostupné online. (po anglicky)
10. ↑   *Avengers: Endgame* [online]. Praha: Česko-Slovenská filmová databáze, [cit. 2019-04-29]. Dostupné online.

Zdroj
-----

*Tento článok je čiastočný alebo úplný preklad článku Avengers: Endgame na českej Wikipédii.*